**Anexa nr. 14**

**LA REGULAMENTUL PRIVIND PROTECŢIA DATELOR CU CARACTER PERSONAL**

**CONDIŢII GENERALE TEHNICE ŞI DE PARTICIPARE**

**Condiţii generale:**

**I. PROTECŢIA DATELOR CU CARACTER PERSONAL**

Prezenta secţiune stabileşte condiţiile de prelucrare a datelor cu caracter personal aplicabile tuturor clienţilor (expozanţi, co-expozanţi, organizatori, co-organizatori, locatari, furnizori etc.), partenerilor, vizitatorilor, reprezentanţilor acestora precum şi publicului larg care vizitează, indiferent de calitatea în care o fac, imobilul CCICJ situat în str. Horea nr.3, Cluj-Napoca şi/sau participă la evenimentele organizate de CCICJ.

Camera de Comerţ şi Industrie Cluj (CCICJ) cunoaște importanța datelor dumneavoastră personale și se angajează să protejeze confidențialitatea și securitatea acestora. De aceea, este important pentru noi să vă furnizăm într-o manieră integrată informațiile legate de prelucrarea datelor dvs. cu caracter personal, în cadrul prezentelor Condiţii Generale.

CCICJ prelucrează datele cu caracter personal, în condiţii tehnice şi organizatorice de securitate adecvata, prelucrarea efectuându-se cu respectarea legislaţiei în vigoare.

CCICJ prelucrează datele cu caracter personal primite direct de la persoanele vizate (inclusiv prin intermediul website-urilor CCICJ sau indirect, cu ocazia derulării raporturilor comerciale/contractuale şi/sau participării, indiferent de calitatea în care o fac, la târgurile/evenimentele organizate de CCICJ şi/sau în cadrul CCICJ.

Datele cu caracter personal sunt colectate fie numai cu acordul/acceptul persoanelor vizate, daca sunt oferite cu buna ştiinţa, de buna voie, din proprie iniţiativă, fie la solicitarea CCICJ, de exemplu prin documente contractuale, prin formularul adeziune contract, prin unul din formularele on-line utilizate, respectiv formularul de contact online, formularul de comandă servicii online etc., prin abonarea la newslettere, participarea la tombole şi concursuri, prin completarea datelor în formularul de înregistrare cont pe un website CCICJ ori aplicaţie etc.

Utilizarea website-urilor CCICJ se supune prezentelor prevederi şi Termenilor şi Condiţiilor menţionate pe aceste website-uri.

**Dacă nu sunteţi de acord cu oricare dintre termenii prezentelor prevederi cu privire la protecţia datelor cu caracter personal, nu utilizaţi niciunul dintre website-urile CCICJ sau nu ne furnizaţi datele dvs. personale. Este posibil ca anumite servicii să fie condiţionate de furnizarea datelor dvs. personale.**

In vederea realizării atribuţiilor stabilite de lege şi desfăşurării activităţii curente, inclusiv derulării activităţii contractuale, precum şi în vederea aplicării prevederilor legale, inclusiv cele privind protecţia persoanelor fizice în ceea ce priveşte prelucrarea datelor cu caracter personal şi libera circulaţie a acestor date (legislaţia internă şi dreptul comunitar-UE), CCICJ are obligaţia de a administra în condiţii de siguranţa şi numai pentru scopul specificat, datele personale furnizate.

CCICJ nu va prelucra datele personale decât în măsura în care acest demers este necesar îndeplinirii scopului mai jos menţionat, cu respectarea masurilor legale de securitate şi confidenţialitate a datelor.

**Prelucrarea datelor cu caracter personal** reprezintă orice operațiune sau set de operațiuni, care se efectuează asupra datelor cu caracter personal, prin mijloace automate sau neautomate, cum ar fi: colectarea, înregistrarea, organizarea, structurarea, stocarea, adaptarea sau modificarea, extragerea, consultarea, utilizarea, divulgarea prin transmitere, diseminarea, sau punerea la dispoziţie în orice alt mod, alinierea sau combinarea, restriţionarea, blocarea, ștergerea, distrugerea, arhivarea.

Pentru accesarea website-urilor CCICJ, nu este necesară furnizarea niciunui fel de date cu caracter personal.

În contextul desfăşurării activităţii curente a CCICJ, inclusiv derulării activităţii comerciale/contractuale, participării la târgurile, expoziţiile si/sau alte evenimente specializate organizate de CCICJ şi/sau în incinta CCICJ, implicând achiziţionarea de servicii CCICJ oferite pe website, achitarea tarifelor on-line sau abonarea la newsletter-ele CCICJ, precum şi în contextul îndeplinirii obligaţiilor legale, CCICJ va putea solicita anumite date cu caracter personal.

**În sensul celor sus-menţionate, CCICJ va prelucra printre altele, următoarele date cu caracter personal**: numele și prenumele, semnătura, datele din permisul de conducere/certificatul de înmatriculare (în anumite cazuri), telefon/fax, adresa de domiciliu/reședință, e-mail, profesie, loc de muncă, funcţia, date bancare, obişnuinţe/preferinţe/comportament, imagine, voce, date prelucrate prin sisteme de supraveghere video, adresa IP, datele cardului de credit (nr. card, data expirării cardului, codul CVV2/CVC2), cod IBAN, codul numeric personal (CNP), seria și numărul actului de identitate/paşaportului.

**Persoanele (vizate) ale căror date pot fi prelucrate de către CCICJ, exclusiv în scopurile mai jos menţionate sunt**:

* Clienţii persoane fizice ai CCICJ (actuali, foşti sau potenţiali), vizitatori, public larg, reprezentanţii/împuterniciţii ai acestora, legali sau convenţionali;
* Reprezentanţii/împuterniciţii/persoanele de contact de afaceri (parteneri de afaceri/contractuali, expozanţi, co-expozanţi, organizatori, co-organizatori, furnizori, prestatori de servicii, locatari etc. - actuali, foşti sau potenţiali) şi ai instituţiilor/autorităţilor publice.

Persoanele vizate sunt obligate să furnizeze date complete, actualizate şi corecte.

*Pentru a va putea oferi anumite servicii specifice atribuţiilor CCICJ, se vor solicita datele cu caracter personal necesare prestării respectivelor servicii, iar refuzul de a furniza astfel de date poate determina imposibilitatea furnizării serviciilor CCICJ.*

*Atunci când achiziţionaţi un serviciu furnizat de CCICJ, precum şi atunci când participaţi la târgurile/evenimentele/manifestările expoziţionale organizate de CCICJ, vom colecta date personale în legătură cu prestarea respectivelor servicii. Totodată, în calitate de vizitator al imobilului CCICJ, vom colecta date cu caracter personal (imagine, date prelucrate prin sisteme de supraveghere video etc.) în vederea îndeplinirii obligaţiilor legale şi desfăşurării activităţii curente (interes legitim).*

***Prin citirea prezentelor prevederi, şi/sau semnarea oricărui document prin care sunt furnizate date personale către CCICJ, ori prin furnizarea datelor personale în vederea accesării serviciilor CCICJ sau participării/achiziţionării de bilete/achitării tarifului pentru participare la evenimentele organizate de CCICJ şi sau în incinta CCICJ, persoanele vizate sunt informate şi/sau îşi exprima în mod expres consimţământul (îşi dau acordul) cu privire la prelucrarea datelor personale în conformitate cu dispoziţiile legale privind protecţia persoanelor fizice în ceea ce priveşte prelucrarea datelor cu caracter personal şi libera circulaţie a acestor date (legislaţia internă şi dreptul comunitar-UE).***

În cazul în care prelucrarea datelor nu mai este necesara pentru oferirea unui serviciu, pentru îndeplinirea unei obligaţii legale, şi nici nu este justificată de un interes legitim al CCICJ persoanele vizate pot refuza o astfel de prelucrare sau îşi pot retrage consimţământul dat anterior, refuzul urmând să producă efecte pentru viitor. Spre exemplu, Persoanele vizate îşi pot retrage consimţământul pentru prelucrarea datelor în scop de marketing direct, oricând şi fără să fie necesar să indice un motiv. Ulterior soluţionării cererii de retragere a consimţământului, persoana vizată nu va mai primi informări comerciale cu privire la evenimentele/târgurile/serviciile oferite de CCICJ.

**Scopul colectării datelor cu caracter personal este:**

* Îndeplinirea atribuţiilor legale ale CCICJ;
* Organizarea de târguri, expoziţii, saloane şi alte manifestări/evenimente specializate;
* Derularea activităţii comerciale/contractuale a CCICJ;
* Facturarea şi încasarea valorii serviciilor oferite de CCICJ;
* Marketing, promovare, reclamă, publicitate, concursuri, loterii publicitare, inclusiv transmiterea de oferte comerciale generale sau personalizate; dezvoltarea şi îmbunătăţirea serviciilor;
* Management operaţional;
* Gestionarea relaţiilor cu clienţii; comunicarea comercială cu clienţii/furnizorii prin orice mijloc de comunicare;
* Îndeplinirea obligaţiilor legale incidente;
* Comunicarea cu organismele/autorităţile/instituţiile publice sau de interes public;
* Activităţi de audit şi control/supraveghere;
* Arhivare, scopuri statistice;
* Colectare debite/Recuperare debite restante;
* Soluţionarea disputelor şi litigiilor, punerea în executare a unor hotărâri judecătoreşti, arbitrale, ordine judecătoreşti etc.

***CCICJ va considera toate informaţiile colectate de la dumneavoastră ca fiind confidenţiale şi nu le va partaja cu terţi (cu excepţia organizatorilor/co-organizatorilor unor evenimente organizate de CCICJ şi sau în incinta CCICJ şi/sau partenerilor de afaceri, aşa cum este aceasta situaţie descrisă mai jos) fără consimţământul dumneavoastră expres şi anterior.***

**Destinatarii datelor** pot fi chiar persoanele (vizate) care au furnizat datele persoane, după cum urmează:

- Clienţi persoane fizice ai CCICJ (actuali, foşti sau potenţiali), vizitatori, public larg, reprezentanţi/împuterniciţii acestora, legali sau convenţionali (pentru scopul derulării raporturilor comerciale/contractuale);

- Expozanţi, co-expozanţi, organizatori, co-organizatori, locatari, furnizori, prestatori şi alte entităţi juridice-parteneri de afaceri/contractuali ai CCICJ, autorităţi/instituţii publice;

**Destinatarii (alţii decât persoanele vizate) datelor pot fi:**

* Autorităţi publice centrale şi locale, autorităţi judecătoreşti, politie, parchet (în limitele prevederilor legale şi/sau ca urmare a unor cereri expres formulate), societăţi bancare, executori judecătoreşti, societăţi de asigurare şi reasigurare, organizaţii de cercetare a pieţei (scop statistic) etc.

**Prelucrarea datelor cu caracter personal in scop promoţional (marketing)**

Datele cu caracter personal furnizate de persoanele vizate (cum ar fi: nume şi prenume, adresa de e-mail, nr. fax, nr. telefon mobil/fix) vor putea fi prelucrate de CCICJ cu respectarea drepturilor acestora, în special a dreptului de informare şi opoziţie, în următoarele scopuri: marketing (inclusiv marketing direct), concursuri, loterii publicitare, efectuarea de comunicări comerciale pentru serviciile CCICJ, inclusiv cele dezvoltate împreună cu un partener CCICJ prin orice mijloc de comunicare, inclusiv prin intermediul serviciilor de comunicaţii electronice. Datele cu caracter personal furnizate de persoanele vizate vor putea fi folosite în scop promoţional (marketing) şi pentru produsele sau serviciile altor parteneri ai CCICJ, cu respectarea drepturilor persoanelor vizate.

În cazul în care CCICJ intenţionează să utilizeze datele dumneavoastră în scopuri de marketing direct, (după ce persoanele vizata au optat în acest sens) persoanele vizate vor fi informate în prealabil. Persoanele vizate îşi pot exercita dreptul de prevenire a unei asemenea prelucrări prin selectarea casetelor adecvate din formularele/documentele utilizate pentru colectarea datelor cu caracter personal.

Indiferent de situaţie, în cazul în care veţi dori ca datele cu caracter personal să înceteze a mai fi prelucrate de CCICJ*,* ne puteţi solicita în mod expres încetarea oricărei prelucrări de date din partea noastră. Totodată, atunci când veţi dori să nu mai primiţi newslettere sau materiale informative din partea CCICJ, va puteţi dezabona folosind butonul "Dezabonare" sau „Unsubscribe”.

**Prelucrarea datelor cu caracter personal cu funcţie de identificare generală.**

Datele cu caracter personal cu funcţie de identificare generală (Codul numeric personal - CNP, seria şi numărul actului de identitate/paşaportului etc.) vor fi prelucrate, exclusiv în situaţiile în care este necesară stabilirea identităţii persoanelor vizate şi prelucrarea este prevăzută în mod expres de o dispoziţie legala/contractuală.

**Prelucrarea datelor cu caracter personal prin intermediul sistemelor de supraveghere video.**

CCICJ, prin intermediul sistemelor de supraveghere video, prelucrează datele cu caracter personal, respectiv imaginea şi alte informaţii ce permit identificarea persoanelor vizate.

Imaginile referitoare la persoane identificate sau identificabile, prelucrate prin mijloace de supraveghere video, constituie date cu caracter personal:

a) chiar dacă nu sunt asociate cu datele de identificare ale persoanei, sau

b) chiar dacă nu conţin imaginea persoanei filmate, ci alte informaţii de natură să conducă la identificarea acesteia (ex: numărul de înmatriculare al vehiculului).

Scopul prelucrării datelor personale consta în: monitorizarea/securitatea persoanelor, spatiilor şi/sau bunurilor private, prevenirea şi combaterea infracţiunilor, îndeplinirea obligaţiilor legale şi realizarea intereselor legitime.

Informaţiile înregistrate sunt destinate utilizării de către CCICJ şi pot fi comunicate numai următorilor destinatari: persoana vizată, reprezentanţii legali/împuterniciţii persoanei vizate, reprezentanţii autorizaţi CCICJ, organele de urmărire/cercetare penală, instanţe judecătoreşti, în conformitate cu prevederile legislaţiei interne şi comunitare aplicabile atribuţiilor CCICJ.

Durata de stocare a datelor obţinute prin intermediul sistemului de supraveghere video este de 30 de zile, cu excepţia situaţiilor expres reglementate de lege sau a cazurilor temeinic justificate. La expirarea termenului înregistrările se distrug sau se şterg.

**În relaţia cu CCICJ, persoanele vizate, beneficiază conform prevederilor legale aplicabile de următoarele drepturi: *dreptul de acces, dreptul la rectificare, dreptul la ştergerea datelor, dreptul la restricţionarea prelucrării, dreptul la portabilitatea datelor, dreptul la opoziţie si procesul decizional individual automatizat.***

**Durata prelucrării datelor cu caracter personal**

În vederea realizării scopului menţionat, CCICJ va prelucra datele cu caracter personal pe toată perioada de îndeplinire a atribuţiilor, până în momentul în care persoana vizată, sau reprezentantul legal, va manifesta dreptul de opoziţie/ de ştergere (cu excepţia situaţiei în care CCICJ prelucrează datele în baza unei obligaţii legale sau justifică un interes legitim). Ulterior încheierii operaţiunilor de prelucrare a datelor cu caracter personal, în scopul pentru care au fost colectate, dacă persoana vizată sau reprezentantul legal al acesteia nu va manifesta dreptul de opoziţie/de ştergere, conform legii, aceste date vor fi arhivate de către CCICJ pe durata de timp prevăzută în procedurile interne CCICJ şi/sau vor fi distruse.

Pentru a evita utilizarea fără drept a datelor personale, precum şi eventualele abuzuri, utilizăm metode şi tehnologii de securitate, împreună cu politici şi proceduri de lucru adecvate, pentru a proteja datele cu caracter personal colectate.

Securitatea integrala a datelor transmise prin internet nu poate fi niciodată garantată. În timp ce CCICJ depune toate eforturile în privinţa protejării datelor personale, nu poate fi garantata în mod absolut securitatea datelor transmise către website-urile CCICJ. Orice transmisie de date se face pe riscul persoanelor vizate. Odată ce sunt primite date personale, CCICJ utilizează proceduri şi măsuri stricte de siguranţă împotriva utilizării neautorizate, nelegale, distrugerii, pierderii accidentale sau divulgării datelor personale.

***Niciun program de securizare a informaţiilor nu este infailibil.***

În cazul plaţilor efectuate cu cardul (exemplu: achiziţionare servicii/achitare tarif online), comercializarea se efectuează prin intermediul soluţiilor de plată online oferite de terţi autorizaţi în relaţia cu CCICJ. În vederea eliminării riscului ca datele cu caracter personal să intre în posesia şi să fie folosite abuziv/nelegal de persoane neautorizate, terţii autorizaţi în relaţia cu CCICJ garantează legalitatea şi securitatea datelor personale (număr de card, data expirării etc.) şi a sistemelor informatice utilizate.

**Transferurile de date în afara spaţiului UE şi al Zonei economice-europene** se pot face **numai** în condiţiile prevăzute de legislaţia specifica naţională şi UE privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestora.

**Prin citirea acestui document, Persoanele vizate au fost informate cu privire la drepturile de care beneficiază,** conform prevederilor legale aplicabile, respectiv: ***dreptul de acces, dreptul la rectificare, dreptul la ştergerea datelor, dreptul la restricţionarea prelucrării, dreptul la portabilitatea datelor, dreptul la opoziţie şi procesul decizional individual automatizat.*** Totodată, atunci când prelucrarea se realizează pe consimţământ, persoanele vizate au dreptul, de a-şi retrage consimţământul în orice moment în forma scrisă, adresata CCICJ, în condiţiile legislaţiei aplicabile, fără a afecta legalitatea prelucrării efectuate pe baza consimţământului înainte de retragerea acestuia.

De asemenea, persoanele vizate au dreptul de a se opune în orice moment, în mod gratuit şi fără nicio justificare, prelucrării datelor personale în scop de marketing direct, utilizând, dacă este cazul, funcţia de dezabonare inclusă în materialele de marketing.

Pentru celelalte scopuri, persoanele vizate au dreptul de a se opune, în orice moment, în mod gratuit, ca datele cu caracter personal pe care le furnizează către CCICJ să facă obiectul unei prelucrări, cu menţionarea datelor şi scopului avute în vedere, numai pentru motive întemeiate şi legitime, legate de situaţia sa particulară, cu excepţia cazurilor în care CCICJ demonstrează că are motive legitime şi imperioase care justifică prelucrarea şi care prevalează intereselor, drepturilor şi libertăţilor persoanei vizate sau că scopul este constatarea, exercitarea sau apărarea unui drept în instanţa. În caz de opoziţie nejustificată, CCICJ este îndreptăţită să prelucreze în continuare datele în cauză.

*Prin citirea acestui document persoanele vizate au luat la cunoştinţa şi înţeleg faptul că datele cu caracter personal furnizate către CCICJ constituie elemente determinante pentru accesarea serviciilor oferite de CCICJ şi/sau îndeplinirea atribuţiilor legale şi/sau obligaţilor legale/contractuale.*

În cazul în care, persoanele vizate, direct sau prin reprezentant, îşi exercită drepturile menţionate mai sus, în mod vădit nefondat, nejustificat sau excesiv, în special din cauza caracterului lor repetitiv, CCICJ poate:

* fie să perceapă o taxă rezonabilă ţinând cont de costurile administrative pentru furnizarea informaţiilor sau a comunicării sau pentru luarea masurilor solicitate;
* fie să refuze să dea curs cererii.

De asemenea, în cazul în care persoanele vizate, direct sau prin reprezentant, îşi exercită dreptul de opoziţie în mod vădit nefondat, nejustificat sau excesiv, în special din cauza

caracterului lor repetitiv, CCICJ este îndreptăţită să considere Contractul încheiat cu Clientul CCICJ de drept reziliat, fără nicio altă formalitate sau intervenţie a instanţelor judecătoreşti, cu excepţia unei notificări prealabile.

Pentru exercitarea acestor drepturi, persoanele vizate se pot adresa responsabilului de protecţia datelor din cadrul CCICJ cu o cerere scrisă, datată şi semnată la adresa de e-mail: [*office@ccicj.ro*](mailto:office@ccicj.ro) sau la următoarea adresă de corespondenţă: CCICJ, str. Horea nr.3, Cluj-Napoca. Cererii i se va anexa o copie lizibilă a actului de identitate al semnatarului.

De asemenea, persoanelor vizate le este recunoscut dreptul de a depune o plângere în faţa unei autorităţi de supraveghere şi de a introduce o cale de atac judiciară.